Câţi dintre voi aţi verificat e-mail-ul azi?
Hai, ridicaţi mâinile.
Câţi îl verificaţi chiar acum?
(Râsete)
Dar finanţele? Le-a verificat cineva azi?
Cardul de credit, contul de investiţii?
Dar săptămâna asta?
Dar consumul energetic casnic?
A verificat cineva azi?
Săptămâna asta? Săptămâna trecută?
Câţiva super conștiincioși în sală.
Mă bucur că sunteţi aici.
Dar ceilalți – asta-i o sală plină
de oameni pasionaţi de viitorul planetei,
dar nici noi nu acordăm atenţie
schimbărilor climatice cauzate de folosirea energiei.
Femeia de lângă mine e Harriet.
Am cunoscut-o în prima noastră vacanţă cu familia.
Harriet își monitorizează consumul energetic,
fără să fie o cunoscătoare în domeniu.
Iată cum a început Harriet să fie atentă.
Acesta e cărbune,
cea mai folosită sursă de electricitate din lume.
Există destulă energie în acest cărbune
pentru a ține aprins acest bec mai bine de un an.
Dar, din păcate, de aici până aici,
mare parte din energie e pierdută
din cauza pierderilor de transmisie şi căldură.
De fapt, doar 10% se transformă în lumină.
Aşadar acest cărbune va ține puţin peste o lună.
Dacă ai vrea să ții aprins acest bec un an,
ai avea nevoie de atâta cărbune.
Vestea proastă e că la fiecare unitate de energie folosită,
risipim nouă.
Înseamnă că sunt şi veşti bune,
pentru fiecare unitate de energie economisită,
le economisim și pe celelalte nouă.
Întrebarea este, cum putem convinge oamenii aici prezenţi
şi din întreaga lume să fie atenţi
la energia electrică pe care o folosesc
şi să risipească mai puţin?
Răspunsul vine dintr-un experiment al ştiinţei comportamentale
condus într-o vară toridă, acum 10 ani,
la numai 145 km de aici,
în San Macros, California.
Studenţi masteranzi au pus semne pe fiecare uşă dintr-un cartier,
rugând oamenii să oprească aerul condiţionat
şi să pornească ventilatoarele.
Un sfert din case au primit mesaje ce spuneau,
ştiți că puteți economisi 54 $ / lună vara asta?
Opriţi aerul condiţionat, porniţi ventilatoarele.
Un alt grup a primit un mesaj referitor la mediu.
Un al treilea a primit o invitație de a fi buni cetăţeni,
prin prevenirea panelor de curent.
S-a crezut că mesajele de economisire vor fi cele mai eficiente.
De fapt, niciunul din mesaje n-a mers.
Au avut impact zero în consumul energetic.
Ca şi cum studenţii nici n-ar fi trecut pe acolo.
A existat şi un al patrulea mesaj,
ce spunea simplu,
„În urma sondajului, 77% din vecinii dvs.
au spus că şi-au oprit aerul condiţionat şi au pornit ventilatoarele.
Vă rugăm să vă alaturați. Opriţi aerul condiţionat
și porniţi ventilatoarele."
Și ce credeţi, chiar asta au facut.
Persoanele care au primit acest mesaj
au micșorat considerabil consumul energetic
doar pentru că li s-a spus ce făceau vecinii.
Aşadar care-i concluzia?
Dacă ceva nu ne convine,
deşi suntem conştienţi de situaţie,
predica morală, stimulentele financiare, nu ne motivează,
dar presiunea socială, asta-i puternică.
Dacă e valorificată corect, devine o forţă pentru bine.
De fapt, deja este.
Inspiraţi de aceasta experienţă, prietenul meu Dan Yates şi cu mine
am înființat compania numită Opower.
Concepem software și colaborăm cu companiile de utilităţi
care vor să-şi ajute clienţii să economisească energie.
Livrăm rapoarte personalizate cu consumul casnic energetic
arătând oamenilor o comparaţie între consumul lor
şi cel al vecinilor din case similare.
La fel ca mesajele agăţate în uşi,
ajutăm oamenii să se compare cu vecinii,
iar apoi oferim tuturor recomandări
menite să-i ajute să economisească.
Am început cu hârtia, apoi o aplicaţie pe telefon,
web, acum chiar şi un termostat controlabil,
iar în ultimii cinci ani am condus
cel mai mare experiment al ştiinţei comportamentale din lume.
Şi funcţionează.
Proprietarii de case şi chiriaşii au economisit
peste 250 milioane $ la facturile de energie,
şi acesta e doar începutul.
Anul acesta, în colaborare cu peste 80 companii de utilităţi
din şase ţări, vom genera o economisire
la electricitate de încă două ore terawatt.
Cunoscătorii ştiu ce înseamnă 2 ore terawat
dar pentru noi ceilalți, două ore terawat
e energia suficientă pentru a alimenta fiecare casă
din St. Louis şi Salt Lake City la un loc
timp de peste un an.
Două ore terawat e jumătate
din producția industriei solare a S.U.A. anul trecut
Două ore terawatt, măsurat în cărbune
ar însemna să ardem 34 de roabe
la fiecare minut în fiecare zi timp de un an întreg
pentru a obţine 2 ore terawat de electricitate.
Noi nu ardem nimic.
Doar convingem oamenii să fie atenţi
şi să-şi schimbe comportamentul.
Dar noi suntem doar o companie
şi asta e doar o mică parte.
20% din electriciate e risipită în case.
Când spun risipită, nu spun că oamenii încă folosesc
becuri ineficiente. Poate că da.
Spun că lăsăm luminile aprinse în camere goale,
şi lăsăm aerul condiţionat când nu-i nimeni acasă.
Asta înseamnă 40 miliarde $/ an risipiţi
pe electricitate ce nu contribuie la starea noastră de bine
dar contribuie schimbărilor climatice.
40 miliarde
în fiecare an doar în S.U.A.
Jumătate din consumul nostru de cărbune.
Din fericire, unii dintre cei mai buni cercetători din lume
încearcă să înlocuiască cărbunele cu resurse durabile
ca acestea,
iar asta-i fantastic şi esenţial.
Dar resursa cea mai neglijată ce ne poate duce
spre un viitor sustenabil, trecută cu vederea, nu e în imagine.
E în această încăpere. Sunteţi voi, sunt eu.
Putem valorifica această resursă
fară ajutorul ştiinţei materialelor
doar aplicând ştiinţa comportamentală.
O putem aplica acum, știm cum funcționează,
şi ne ajută să economisim bani imediat.
Aşadar, ce mai aşteptăm?
În majoritatea locurilor, legea utilităţilor
nu s-a schimbat de la Thomas Edison.
Companiile de utilităţi sunt încă recompensate
când clienţii risipesc energia.
Ar trebui recompensate când ajută clienţii să economisească.
Povestea nu se referă doar la consumul electric casnic.
Uitaţi-vă la Prius.
E eficient nu doar pentru că Toyota a investit în ştiinţa materialelor
ci pentru că au investit în ştiinţa comportamentală.
Computerul de bord care le arată şoferilor
câtă energie salvează în timp real
îi determină pe vitezomani
să conducă la fel ca bunicile precaute.
Ceea ce ne aduce înapoi la Harriet.
Am cunoscut-o în prima noastră vacanţă cu familia.
S-a apropiat să-mi cunoască fiica
şi a fost măgulită să afle că şi fiica mea se numeşte
tot Harriet.
M-a întrebat ce lucrez,
i-am spus că lucrez în domeniul utilităţilor
și ajut oamenii să economisească energie.
În acel moment i s-au luminat ochii.
M-a privit şi mi-a spus,
„Tu eşti exact cel de care am nevoie.
Acum două săptămâni, eu şi soţul meu am primit o scrisoare
în poştă de la compania noastră de utilităţi.
Scria că folosim de două ori mai multă energie decât vecinii noştri."
(Râsete)
„Iar în ultimele două săptămâni, t ot ce facem e să ne gândim,
să vorbim, chiar să ne certăm despre
ce ar trebui să facem să economisim energie.
Am făcut tot ce ne cerea scrisoarea,
şi totuşi ştiu că mai sunt multe de făcut.
Acum iată-mă cu un expert autentic.
Spune-mi. Ce să fac să economisesc energie?"
Sunt mulţi experţi care pot răspunde la întrebarea Harrietei.
Scopul meu e să mă asigur
că noi toţi punem întrebarea.
Vă mulţumesc.
(Aplauze)